Խուան Կառլոս Ունսուե

**Խուան Կառոլս Ունսուե Լաբիանո** (, ), իսպանացի ֆուտբոլիստ, դարպասապահ և մարզիչ։

## Կարիերա
### Որպես խաղացող
Պրոֆեսիոնալ կարիերան սկսել է իր հարազատ քաղաքի «Օսասունա» ակումբնում 1986 թվականին։ Հիմնական կազմում իր տեղը գտնել չհաջողվեց և 1988 թվականին տեղափոխվեց «Բարսելոնա»։ Կատալոնական ակումբում երկու մրցաշրջանի ընթացքում առաջնությունում անց է կացրել ընդամենը հինգ խաղ՝ գտնվելով հայտնի մարզիչ և դարպասապահ Անդոնի Սուբիսարետայի ղեկավարության տակ։

Երբ 1990/1991 թվականների մրցաշրջանի մեկնարկից առաջ նա տեղափոխվեց «Սևիլյա», դարձավ համար առաջինը։ Թիմի կազմում հինգ տարիների ընթացքում նա բացի չի թողել ոչ մի խաղ։

1997 թվականին «Սևիլյա»-ն ավարտեց իր առաջնությունը՝ զբաղեցնելով 20-րդ հորիզոնականը, որից հետո նա տեղափոխվեց «Տեներիֆե», որի կազմում հանդես է եկել հաջորդ երկու մրցաշրջանների ընթացքում։

1999 թվականին տեղափոխվել է «Ռեալ Օվիեդո», սակայն երկու մրցաշրջանների առաջնություններին չի խաղացել ոչ մի խաղ․ թիմը պարտվել է «Էստաբան Սուարես»-ի հետ մրցակցությունը։

2001 թվականին վերադարձել է «Օսասունա»։ Խաղացողի կարիերան ավարտել է 2003 թվականին 36 տարեկան հասակում։

### Որպես մարզիչ
Ավարտելով խաղացողի կարիերան՝ վերադարձել է «Բարսելոնա» դարպասապահի մարզչի պաշտոնով Ֆրանկ Ռայկարդի շտաբում։ Այդ նույն պաշտոնը շարունակել է զբաղեցնել նաև, երբ հոլանդացուն փոխարինեց Խոսեպ Գվարդիոլան։

2010 թվականի հունիսի 17-ին ղեկավարել է «Նումանսիա»-ն։ Մեկ տարի անց վերադարձել է «Բարսելոնա»՝ մարզելու դարպասապահներին՝ փոխարինելով Կարլես Բուսկեթսին։

2012 թվականի հունիսի 21-ին ներկայացվել է որպես «Ռասինգ Սանտանդեր» և «Սանտանդեր» գլխավոր մարզիչ, սակայն արդեն օգոստոսի 12-ին ազատվել է պաշտոնից։

2013 թվականի հունիսին մտել է «Սելտա Վիգո» ակումբում Լուիս Էնրիկեի մարզչական շտաբ։ 2014 թվականի հուլիսին նրա հետ տեղափոխվեց «Բարսելոնա»։

2017 թվականի մայիսի 28-ին գլխավորել է «Սելտա Վիգո»՝ ակումբի հետ ստորագրելով երկու տարի ժամկետով պայմանագիր։

## Պարգևներ
### Ակումբներ
**Բարսելոնա․**

* Ֆուտբոլի Իսպանիայի գավաթակիր, 1989/90 թվականների մրցաշրջան
* Գավաթների գավաթակիր․ 1988/89  թվականների մրցաշրջան

### Հավաքական
**Իսպանիա (մինչև 20)․**

* Աշխարհի երիտասարդական առաջնության արծաթե մրցանակակիր․ 1985 թվական

## Մարզչական վիճակագրություն

*Ըստ 2019 թվականի հունիսի 13-ի տվյալների դրության*՝

## Անձնական կյանք
Խուան Ունսուեի որդին ևս ֆուտբոլիստ է, դարպասապահ։ Մտել է «Բարսելոնա» թիմի կազմի մինչև 19 տարեկան տարիքային կատեգորիայում մեջ։ 2016 թվականին հանդես է եկել Բարսելոնայից «Յուպիտեր» թիմի կողմից։

Ավագ որդին՝ Այթոր Ունսուեն հանդես է եկել «Գավա» ակումբի երրրորդ դիվիզիոնում։

Ազգականը՝ Մարտա Տորեխոնը «Բարսելոնա»-յի ու Իսպանիայի հավաքականի ֆուտբոլիստ է։

Եղբայրը՝ Էուսեբիո Ունսուեն Movistar Team հեծանվորդների գլխավոր մենեջերն է։

2020 թվականի հունիսին Ունուեի մոտ ախտորոշվել է Կողմնային ամիոտրոֆիկ սկլերոզ (ԿԱՍ)․ այդ հիվանդությունը դեռևս անբուժելի է։ Ժամանակի ընթացքում ԿԱՍ-ը հանգեցնում է պարալիչի։ Ունսուեն դարձավ անբուժելի հիվանդ, և նա կարող է հույսը դնել միայն աջակցող թերապիաներին։ Հաղորդվում է, որ բժիշկները Ունսուեին տվել են միայն չորս տարվա կյանք։

## Ծանոթագրություններ

## Հղումներ
* 
* 
* 
* Хуан Карлос Унсуэ: «Я чувствую, что прожил полную жизнь»

 
Կատեգորիա:Բարսելոնա ՖԱ մարզիչներ
Կատեգորիա:Բարսելոնայի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Տեներիֆեի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Օսասունայի ֆուտբոլիստներ